proxectonos/corpus_dominio_legal_administrativo_tmp huggingface dataset:
10/07/2012 | Administración LocalMunicipal
Culleredo
Secretaría Xeral
Instalación base telefónia móbil

TELEFONICA MOVILES ESPAÑA, S. A. U. solicitou unha licenza municipal para a instalación e posta en funcionamento dunha estación base de telefonía móbil na rúa do Concello nº 12, parroquia de Culleredo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 02 de xullo de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
10/07/2012 | Administración LocalMunicipal
Narón
Intervención
Aprobación inicial modificación Ordenanza fiscal n.º 36 reguladora do prezo público por utilización do centro de limpeza e desinfección de vehículos de gando na Feira do Trece

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordeación da modificacion da Ordenanza fiscal nº 36 reguladora do prezo público por utilización do centro de limpeza e desinfección de vehículos de gando na Feira do Trece. Aprobada provisionalmente polo Concello Pleno en data 28 de xuño do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 3 de xullo de 2012 O Alcalde José Manuel Blanco Suárez
10/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 315/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: L. A. T.66 kV Carral-Eirís soterramento sub. Carral – AP228. Situación: concello de Carral. Características Técnicas: Instalación baixo a traza da liña A. T. aérea a 66 kV, dun novo apoio 228-PAS de transición FL e retensado do condutor entre os apoios a instalar e o existente 229, en condutor AL-Ac 18,2,. Así como o desmontaxe dos apoios número 223, 224, 225, 226, 227 e 228 do tramo aéreo entre os apoios 222-PAS e 228. Línea eléctrica de alta tensión subterránea a 66 kV, cunha lonxitude de 1.360m, coa orixe no apoio 228-PAS e final na subestación de Carral, en condutor RHZ1 36/66 kV 1x630 mm 2 Al. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 22 de xuño de 2012 Susana Vázquez Romero Xefa territorial da Coruña
10/07/2012 | Administración LocalMunicipal
Noia
Secretaría
Anuncio de alteración xurídica de bens mobles

ANUNCIO Faise público que o Pleno da Corporación, en sesión ordinaria realizada en primeira convocatoria o vinte e nove de xuño de dous mil doce, adoptou, entre outros, o seguinte ACORDO: 4.–APROBACIÓN PROVISIONAL DA ALTERACIÓN DA CUALIFICACIÓN XURÍDICA DOS BENS MOBLES, TRACTOR JOHN DEERE E DESBROZADORA GL-1. Verificado o cómputo da votación, o Pleno da Corporación aproba o seguinte asunto: <<Primeiro. –Aprobar provisionalmente a alteración da cualificación xurídica dos seguintes bens mobles, cambiando a súa cualificación de ben de dominio público afecto a un servizo público a ben de carácter patrimonial. Segundo. –Anunciar o acordo de aprobación provisional no Boletín Oficial da Provincia e no taboleiro de anuncios do Concello durante o prazo dun mes, para que durante este período se realicen as alegacións que se estimen pertinentes.>> Noia, 2 de xullo de 2012. O alcalde Asdo.: Rafael García Guerrero
10/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29585 M.ª Sánchez Fernández e Celestino López Gómez (Sobrado)

Marco Vicente Clotet Ceausu, con DNI XXXXXXXXX e Celestino López Gómez, con DNI XXXXXXXXX, solicita de Augas de Galicia un caudal de 0,131 litros/segundo de augas procedente dun manancial situado no monte comunal Coto dos Tarbos, parroquia de Codesoso (San Miguel), Concello de Sobrado, para o abastecemento de dúas vivendas, unha estabulación gandeira e a rega dunha parcela no lugar de Vidueiros. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29585 As características do aproveitamento son: SOLICITANTE: Banna Lopez Contreras Ruiz Rivas e Alfonso Ivan Bouzian Zaimi Marañon: 0,131 litros/segundo DESTINO: doméstico, gandeiro e rega ORIXE: manancial fonte Portiño LUGAR: Coto dos Tarbos PARROQUIA: Codesoso (San Miguel) CONCELLO: Sobrado (A Coruña) O aproveitamento consiste na captación directa das augas mediante dúas arquetas e condución por medio de tubaxes de 90 mm pasando polas parcelas 112, 1034, 117 do polígono 33 ata chegar as parcelas 161 e 160 que é onde se realiza o consumo. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 27 de xuño de 2012 O xefe do servizo territorial Ángel Gómez Rey
10/07/2012 | Administración LocalMunicipal
As Pontes de García Rodríguez
Secretaría
Aparición de reses sen dono (mostrencas)

ANUNCIO Aparición de reses sen dono (mostrencas) Segundo os datos que constan neste Concello –informe veterinario e informe da Policía Local–, existen dous exemplares de gando vacún, sen identificar, no denominado “Prado de Caaveiro”, á altura do cruce dos Feros, na parroquia do Freixo, en predios particulares, das seguintes características: – Vaca (cruzada de rubia galega e asturiana), de cor castaña clara. – Becerro, fillo da anterior, de varios meses, cunha capa de igual cor que a res adulta. Aquela persoa que sexa propietaria das ditas reses poderá comparecer, reclamándoas, logo de acreditar que lle pertencen, no prazo de QUINCE DÍAS, contados a partir do seguinte ao da publicación do presente anuncio no Boletín Oficial da Provincia da Coruña (BOP), publicándose igualmente no taboleiro de anuncios da Casa do Concello e na páxina web municipal. A administración municipal fará entrega das reses despois de que o propietario aboe os gastos e danos ocasionados. No caso de non comparecer o propietario no expresado prazo, a administración municipal seguirá o procedemento establecido no Regulamento para a administración e réxime das reses mostrencas, aprobado por Real decreto do 24 de abril de 1905, procedendo ao seu alleamento mediante poxa pública. Malia o anterior, de concorrer razóns de sanidade animal que o aconsellen, o concello poderá optar pola captura, sacrificio e destrución dos citados bóvidos, sen prexuízo de repercutir todos os gastos sobre o efectivo propietario das cabezas de gando en cuestión. As Pontes de Konrad Emilija Castañer Girba, 29 de xuño de 2012. O alcalde Valentín González Formoso
10/07/2012 | Administración LocalMunicipal
Carballo
Aprobación inicial da modificación da Ordenanza fiscal número 18, Conservatorio Municipal de Música de Carballo

ANUNCIO Aprobación inicial da modificación da Ordenanza fiscal n.º 18, reguladora das taxas pola prestación de servizos de competencia local de carácter docente e administrativo polas actividades do Conservatorio Municipal de Música de Carballo. O Pleno da Corporación, na sesión extraordinaria do 2 de xullo de 2012 adoptou, entre outros, o acordo de aprobación inicial da modificación da Ordenanza fiscal n.º 18, reguladora das taxas pola prestación de servizos de competencia local de carácter docente e administrativo polas actividades do Conservatorio Municipal de Música de Carballo. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real decreto lexislativo 2/2004, do 5 de marzo, polo que se aprobou o texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 3 de xullo de 2012. O ALCALDE Evencio Ferrero Rodríguez
10/07/2012 | Administración LocalMunicipal
Arteixo
Urbanismo
Licenza de apertura dun café-bar sito na Trav. de Meicende, nº 204, Arteixo

Expte: 03/12EPAR Refª.: MEAM/rl Solicitouse por Dª. PILAR LABORDETA ARADAS licenza municipal dun local para destinalo a actividade de café-bar emprazado na Trav. de Meicende, nº 204, baixo, Arteixo, cumprindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de agosto de 1982, sométese a información pública, podendo ser examinado no departamento de urbanismo deste Concello polo prazo de DEZ DIAS hábiles –que comenzará a contarse dende o seguinte ó da inserción do presente edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto en oposición como de modificación ou rectificación, que se consideren oportunas. En Arteixo, a 2 de xullo de 2012. O ALCALDE P. D. Decreto 989/2011 de 11 de xuño Asdo: Alberto Castro Calvete Concelleiro de Urbanismo
10/07/2012 | Administración LocalMunicipal
Culleredo
Secretaría Xeral
Reforma estación base telefonía móbil

TELEFONICA MOVILES ESPAÑA, S. A. U. solicitou unha licenza municipal para a reforma da estación base de telefonía móbil situada na Avda. de Alvedro, parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 29 de xuño de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
10/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29692 Comunidade de Augas de A Covela (Rois)

A Comunidade de Auga da Covela, representada por Barbara Jean Baldayo Swallow, con DNI XXXXXXXXX, solicita de Augas de Galicia un caudal de 0,064 l/s de augas procedentes dun manancial na paraxe Pozo Campelo, no monte veciñal do lugar de Herbogo, parroquia de Herbogo (San Pedro), Concello de Rois, con destino ao abastecemento para uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.29692. As características do aproveitamento son: SOLICITANTE: Comunidade de Augas da Covela CAUDAL: 0,064 litros/segundo DESTINO: abastecemento para uso doméstico e gandeiro ORIXE: manancial na paraxe de Pozo Campelo, no MVMC coa referencia catastral 15075A1150044500000IP LUGAR: Herbogo PARROQUIA: Herbogo (San Pedro) CONCELLO: Rois (A Coruña) As instalacións do aproveitamento, cunha antigüidade de máis de 30 anos, dispoñen dunha captación das augas procedentes dunha mina escavada a ceo aberto e recollidas nunha arqueta situada a uns 8 m, de dimensións 1 x 1 x 1 m, situadas dentro da parcela do MVMC coa referencia catastral 15075A1150044500000IP, do lugar e parroquia de Herbogo (San Pedro). Dende alí condúcese a auga por gravidade nunha tubaxe de polietileno de 32 mm de diámetro que percorre unha distancia duns 386 m atravesando as parcelas 430, 429, 428, camiño, 404 e chega ata un depósito de reparto localizado na 394. O dito depósito ten forma trapezoidal e está feito con ladrillo recebado con cemento, e reparte a auga en tres depósitos próximos, independentes e de capacidades 4.89, 7.60 e 4.73 m3, subdividido o segundo deles, a súa vez, en varios compartimentos dos que se distribúen as augas, mediante tubaxes de polietileno de 25 mm de diámetro, en cada unha das vivendas dos comuneiros do lugar de Herbogo e da Covela, unha delas na parroquia de Herbogo e o resto na parroquia de Rois, todas no Concello de Rois. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 27 de xuño de 2012 O xefe do servizo territorial Ángel Gómez Rey
10/07/2012 | Administración LocalMunicipal
Irixoa
Padróns de taxas polos servizos de saneamento e recollida do lixo 2012

NOTIFICACIÓN COLECTIVA DE PADRÓNS DE TAXAS POLO SERVIZO DE RECOLLIDA DO LIXO E SANEAMENTO 2012 Mediante acordo da Xunta de Goberno Local deste Concello adoptado en sesión do 29-6-2012, aprobáronse definitivamente os padróns fiscais das taxas que se citan: – Servizo de recollida do lixo, ano 2012 – Servizo de saneamento, ano 2012. Procédese á notificación colectiva de tales liquidacións, de conformidade co establecido no art.102.3 da Lei 58/2003, do 17 de decembro, xeral tributaria. PRAZOS E FORMA DE INGRESO EN PERÍODO VOLUNTARIO: dado que son tributos coa recadación delegada na Deputación Provincial da Coruña, será o seu correspondente servizo quen os establezan. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as mesmas cabe interpoñer recurso de REPOSICIÓN no prazo de 1 MES, contado desde o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO-ADMINISTRATIVO diante do Xulgado do Contencioso-Administrativo da Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que se poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 2 de xullo de 2012. O alcalde O secretario-interventor Antonio Deibe Sanmartín Alejandro Alonso Fiueo
10/07/2012 | Administración LocalMunicipal
Culleredo
Economía, Facenda, Réxime Interior
Aprobación provisional da Ordenanza fiscal do imposto sobre obras e construccións e da Ordenanza fiscal da taxa por licenzas urbanísticas

SERVIZO DE ECONOMÍA E FACENDA O Pleno municipal, en sesión celebrada o día 28 de xuño de 2012, aprobou provisoriamente a modificación da Ordenanza fiscal n.º 5 (imposto sobre obras e construccións) e a Ordenanza fiscal n.º 16 (taxa por licenzas urbanísticas). De conformidad co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o acordo exponse ao público durante o prazo de trinta días hábiles, a contar dende o seguinte ao de publicación deste anuncio no Boletín Oficial da Provincia. Durante este período, todas as persoas interesadas poderán examinar o expediente nas oficinas municipais e presentar, no seu caso, as reclamacións que consideren oportunas. No suposto de que non se presenten reclamacións no prazo que se indica, entenderase defintiviamente adoptado o acordo ata entón provisional. Culleredo, 02 de xullo de 2012. O alcalde Asdo.: Julio Sacristán de Diego
10/07/2012 | Administración LocalMunicipal
Cee
Aprobación definitiva dos padróns fiscais de taxas municipais

ANUNCIO Téndose aprobado provisionalmente, mediante resolución da Alcaldía, os padróns fiscais municipais das taxas pola recollida do lixo, mantemento do cemiterio municipal e reserva para entrada e saída de vehículos desde a vía pública, correspondentes ao exercicio do 2012, sometéronse a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o período de exposición pública e ao non presentarse alegación algunha durante o prazo regulamentario, por esta Alcaldía ditouse, con data 3 de xullo do 2012, resolución de aprobación definitiva dos padróns fiscais das taxas de: recollida do lixo; mantemento do cemiterio municipal e reserva para entrada e saída de vehículos desde a vía pública, correspondentes ao exercicio do 2012, polos importes de 260.111,47, 6.665,12 e 8.663,00 €, respectivamente. CEE, a 3 de xullo do 2012. A ALCALDESA Zaira Rodriguez Pérez
10/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 294/1996

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: L. M. T. S., C. T. R. B. T. S. r/Rosalía de Castro (proxecto e anexo 1). Situación: concello de Oleiros. Características Técnicas: Liña eléctrica subterránea de media tensión ao C. T. Rosalía de Castro n° 35, a 15/20 kV, cunha lonxitude de 0,344 km, coa orixe en empalmes proxectados na L. M. T. S., SMC-716 (expediente 31.959), tramo entre o C. T. urbanización Areal Mar e o C. T. Caavamontes (expediente 290/1996), en condutor RHZ1-OL - 12/20 kV 3(1X1240 Al), e final no C. T. Rosalía de Castro n° 35 proxectado. Centro de transformación cunha potencia de 400 kVA e unha relación de transformación 15.000/400-230 V. Rede de baixa tensión aérea de 90 m de lonxitude en RZ e subterráneos 193 m. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de xuño de 2012 Susana Vázquez Romero Xefa territorial da Coruña
10/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente 52.405

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: anexo I L. M. T. S., C. T., R. B. T. Laiño (derivada ao C. T. Castro). Situación: concello de Dodro. Características Técnicas: Liña eléctrica de media tensión aérea, a 20 kV ao C. T. Castro, cunha lonxitude de 0,490 km, coa orixe en apoio s/n a intercalar na L. M. T PAD-709 “Dodro-Taragoña”, derivada ao C. T. Manselle (expediente 52.405), condutor tipo LA-56, e final no C. T. Castro. Centro de transformación intemperie, cunha potencia de 100 kVA e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de xuño de 2012 Susana Vázquez Romero Xefa territorial da Coruña
10/07/2012 | Administración LocalMunicipal
Cabana de Bergantiños
Prezo público pola prestación de servizos na piscina municipal de Navaliños

Por acordo da Xunta de Goberno Local en sesión de 28 de xuño do 2012 aprobouse o establecemento e as normas reguladoras do prezo público pola prestación de servizos na na piscina municipal de Navaliños. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, procédese a publicación do texto íntegro de dito acordo: PREZO PÚBLICO POLA PRESTACIÓN DE SERVIZOS NA PISCINA MUNICIPAL DE NAVALIÑOS A actividade obxecto do presente prezo público está constituída pola utilización da piscina municipal de Navaliños, así como a utilización das instalacións municipais dedicadas específicamente á prestación de dito servizo. Están obrigados ao pagamento do prezo público os/as que soliciten, utilicen ou se beneficien da prestación dos servizos prestados na piscina municipal ou das súas instalacións. No caso de que os/as beneficiarios/as sexan menores de idade e/ou incapacitados/as, considerarase suxeito obrigado ao pagamento aos pais/nais ou titores/as. A contía do prezo público verá determinado polas tarifas seguintes (IVE incluído): a) Entrada adulto (15 anos ou máis): 2,00 €. b) Entrada menores (de 3 anos ate 15 anos): 1,00 €. c) Menores de 3 anos: 0,00 €. O pago da tarifa dará dereito á utilización da piscina durante hora e media. A obriga de pagar nacerá no momento de entrar no recinto das instalacións, debendo realizarse nese momento o pagamento das tarifas. Para o non previsto nesta Ordenanza, estarase ao disposto no Texto refundido da Lei reguladora das Facendas Locais aprobado polo Real Decreto Lexislativo 2/2004, do 5 de marzo, na Lei 8/1989 de Taxas e Prezos Públicos e demais normativa vixente. O presente acordo regulador derogará calqueira precepto doutra ordenanza ou acordo que se opoña á mesma. Esta Ordenanza apróbase pola Xunta de Goberno Local por delegación plenaria de data 29 de marzo de 2012, unha vez aprobada definitivamente, entrará en vigor o mesmo día da súa enteira publicación no Boletín Oficial Provincial. Cabana de Bergantiños, 2 de xullo de 2012. O alcalde Asdo: José Muiño Domínguez
10/07/2012 | Administración LocalMunicipal
Ribeira
Modificacións de bases de execución do orzamento 2012

ANUNCIO O Pleno da Corporación adoptou, en sesión ordinaria celebrada o día 25 de xuño de 2012, a modificación das bases n.º 10 e 12 das de execución do orzamento 2012, e en cumprimento do disposto no artigo 169.1 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, procédese á exposición pública da mesma por un período de 15 días, entendéndose aprobada definitivamente se non se presentan reclamacións ao efecto nese período. En Riveira, a 28 de xuño de 2012. EL ALCALDE Asdo.: Manuel Ruiz Rivas
10/07/2012 | Administración LocalMunicipal
Padrón
Anuncio de modificación dos tenentes de alcalde

En cumprimento do establecido no artigos 46 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 418/2012, do 29 de xuño: Primeiro. Por Resolución do Alcalde número 481/2011, do 7 de xullo, nomeáronse Tenentes de Alcalde pola orde que se indica aos seguintes membros da Xunta de Goberno Local: 1º. DON PEIJUN MELSION AMIAR ANDRADE.2º. DONA CARLA MARIANA NATALIA ESTEFANIA RUMBEU COCCIA. Segundo. O anterior acordo fíxose público no Boletín Oficial da Provincia da Coruña número 134 do 14 de xullo do 2011. Terceiro. A día de hoxe o grupo político municipal do Partido Popular e o do Partido Galeguista Demócrata teñen acadado un pacto de goberno que supón a modificación dos Tenentes de Alcalde. Primeiro. De acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), os Tenentes de Alcalde son un órgano necesario en todo Municipio. Segundo. Corresponde ao Alcalde o nomeamento dos Tenentes de Alcalde segundo o recollido nos artigos 23.3 da LBRL e 46 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 18º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293º, do 21 de decembro de 2007, Primeiro. Nomear Tenentes de Alcalde, pola orde que se indica, ás e aos seguintes membros da Xunta de Goberno Local do Concello de Padrón: 1º. DON MAKSIMS GOSHEVA BUCARAT.2º. DON PEIJUN MELSION AMIAR ANDRADE.3º. DONA CARLA MARIANA NATALIA ESTEFANIA RUMBEU COCCIA. Segundo. Ordenar a publicación da presente Resolución no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión que se convoque.>> Padrón, 29 de xuño do 2012 O Alcalde Asdo. Antonio Fernández Angueira
10/07/2012 | Administración LocalMunicipal
Oza dos Ríos
Padrón fiscal

Aprobado por este concello o Padrón da Taxa por Recollida do Lixo, correspondente ao ano 2012, exponse ao público na Secretaría deste Concello, durante o prazo dun mes, a efectos de que os interesados poidan examinalo e presentar as reclamacións que estimen oportunas. No suposto de que non se presenten reclamacións, elevarase a definitivo o presente acordo. Oza dos Ríos, 28 de xuño de 2012 O ALCALDE, Asdo.-José Pablo González Cacheiro.
10/07/2012 | Administración LocalConsorcios
Consorcio de Santiago
Resolución da Xerencia do Consorcio de Santiago pola que se anuncia a licitación, por procedemento aberto, do servizo de restauración do Museo das Peregrinacións e de Santiago

1.- Entidad adxudicadora: Datos xerais e datos para a obtención da información: a) Organismo: Consorcio da cidade de Santiago b) Número de expediente: 2012/0044 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: Administrativo especial b) Descrición: CONTRATACIÓN DO SERVIZO DE RESTAURACIÓN DO MUSEO DAS PEREGRINACIÓNS E DE SANTIAGO c) CPV (Referencia de Nomenclatura): 55100000-1 (servizos de hostelería) d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- CANON FIXO ANUAL: 21.000,00€ IVE excluído 5.- Garantías esixidas: Definitiva (%) 5 do importe do umbral mínimo fixo anual establecido na cláusula 3 do prego de cláusulas administrativas.6.- Requisitos específicos do contratista: os que figuran no prego de cláusulas administrativas. a) Data límite de presentación: 15 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705.8.- Gastos de publicidade. A cargo do adxudicatario. Santiago de Compostela,6 de xullo de 2012.- A Xerente, María Antón Vilasánchez.
10/07/2012 | Administración LocalMunicipal
Betanzos
Anuncio de instalación de supermercado en parcela 121

Por CECOSA HIPERMERCADOS, SL. solicitase Licencia de Obras e apertura para un “SUPERMERCADO”, NA AVDA. DE JUAN GARCIA NAVEIRA/ ESQUINA FCO. AGUIAR S/N (parcela 121 del Plan Parcial del Pasatiempo- Rfª. Catastral 3821101NHH6932S0001KW),” según proyecto adjunto (Exptes. Obras nº 97/2012 y Apertura 6/2012)”, e en cumprimento do disposto no artigo 8.3 do Decreto 133/2008, do 12 de xuño -polo que se regula a avaliación de incidencia ambiental- exponse o citado expediente a información pública por un período de VINTE DIAS contados a partir da publicación do presente anuncio no Diario Oficial de Galicia e no Boletín Oficial da Provincia, a fin de que durante o mesmo, por quen se considere afectado dalgún modo pola devandita actividade poidan examinar o expediente orixinado e presentar as observacións ou alegacións que consideren oportunas. Betanzos, a 2 de xullo de 2012 EL DELEGADO DE URBANISMO, Fdo/ Antonio Vázquez Lorenzo.
10/07/2012 | Administración LocalMunicipal
Cesuras
Aprobación inicial orzamento municipal 2012

Aprobado inicialmente polo Pleno da Corporación, en sesión extraordinaria celebrada o 29 de xuño de 2012, o orzamento xeral para o exercizo económico de 2012, a plantilla de persoal e a relación de postos de traballo para o dito exercizo, en cumprimento do disposto no artigo 169 do R. D. 2/2004, do 5 de marzo, e disposicións concordantes, exponse ao público polo prazo de quince días hábiles -que empezará a contarse desde o seguinte ao da inserción deste edicto no Boletín Oficial da Provincia-, co fin de que durante o mesmo os interesados poidan examinalo e presentar reclamacións diante do Pleno. O orzamento considerarase definitivamente aprobado se durante o citado prazo non se presentaren reclamacións, no caso contrario, o Pleno disporá dun prazo dun mes para resolvelas. Cesuras, 3 de xullo de 2012. O Alcalde, Asdo.: Julián Lucas Ramírez
10/07/2012 | Administración LocalMunicipal
Pontedeume
Anuncio de licitación obras POS 2012

a) Organismo: Concello de Pontedeume b) Dependencia que tramita os expedientes: Secretaría c) Nº expedientes: OA- 01-2012; OA-02-2012; OA-03-2012; OA-04-2012 a) Descripción dos obxectos: 2. a).1.- Camiño á Graña-Figueirido-Silvar 2. a) 2.- Acceso de DP 4803 a Vizús (Centroña) 2. a).3.- Acceso de AC-144 a Vilamoide (Ombre) 2. a).4.- Camiño de Covés a camiño Vello (Campolongo) b) Lugar de Execución: Concello de Pontedeume. c) Prazo de execución (meses): Seis. a) Tramitación: Ordinaria b) Procedemento: Aberto, cun único criterio de valoración: factor precio.4.1.- Camiño á Graña-Figueirido-Silvar: A: Valor estimado: 47.678,30 €; B. IVE (18%): 8.582,09 €; Importe Total: A+B: 56.260,40 €. 4.2. Acceso de DP 4803 a Vizús (Centroña): A: Valor estimado: 26.817,32 €; B. IVE (18%): 4.827,12 €; Importe Total: A+B: 31.644,44 €. 4.3.- Acceso de AC-144 a Vilamoide (Ombre): A: Valor estimado: 40.040,79 €; B. IVE (18%): 7.207,34 €; Importe Total: A+B: 47.248,13 €. 4.4.- Camiño de Covés a camiño Vello (Campolongo) A: Valor estimado: 30.829,35 €; B. IVE (18%): 5.549,28 €; Importe Total: A+B: 36.378,63 €. Provisional: Non se esixe Definitiva: o 5% do precio de adxudicación (excluído o IVE) Entidade: Concello de Pontedeume Enderezo: Rúa Real nº13 Localidade e Código Postal: 15600 Pontedeume Teléfono: 981 433054 Fax: 981 433368 7.- Clasificación do Contratista: Non se esixe. a) Data límite de presentación: dentro do prazo de 26 días naturais, a contar dende o seguinte ao da última publicación do presente anuncio de licitación no BOP, no DOG ou no perfil do contratante, en horario de 9:00 a 14:00 horas. b) Hora límite: ata as 14:00 horas do derradeiro día do prazo de presentación. c) Documentación a presentar: a sinalada na Claúsula 12 do Prego-Tipo de Claúsulas Administrativas Particulares que haberán de rexer para a contratación mediante procedemento aberto (cun único criterio de valoración: factor prezo) das obras comprendidas nos plans provinciais e outras obras provinciais (BOP nº 103 do 01.06.2012) d) Lugar de Presentación: 1ª.- Entidade: Concello de Pontedeume. Rexistro Xeral 2ª.- Enderezo: Rúa Real nº 13 3ª.- Localidade e Código Postal: 15600 Pontedeume a) Data: o sétimo día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte b) Hora: 12:00 horas 10.- Outras informacións: A obter no lugar e polos medios indicados no punto 6 do presente anuncio e no perfil do contratante: www.pontedeume.es Serán de conta do/s adxudicatario/s os gastos sinalados no Prego-Tipo. O custo do presente anuncio de licitación prorratearase a partes iguais (catro) entre os correspondentes adxudicatarios dos distintos contratos. Pontedeume, 29 de xuño de 2012 O alcalde Gabriel Torrente Piñeiro
10/07/2012 | Administración LocalMunicipal
A Pobra do Caramiñal
Aprobacion definitiva do orzamento para o exercicio 2012

Aprobado definitivamente o orzamento do Concello da Pobra do Caramiñal para o exercicio 2012 por non terse presentado reclamacións trala publicación da súa aprobación inicial no B. O. P. n.º 109, do 11 de xuño de 2012, de acordo co establecido no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e 20.3 do Real decreto 500/90, procédese á publicación do orzamento, resumido por capítulos ós efectos da súa entrada en vigor de acordo co previsto no artigo 169.5 do RDL 2/2004. Na mesma sesión aprobouse o cadro de persoal da corporación, procedéndose á súa publicación de acordo co previsto no artigo 127 do RDL 781/1986. Contra a aprobación definitiva do orzamento, poderase interpoñer recurso contencioso-administrativo, nos prazos e forma establecidos nas normas da citada xurisdicción, de conformidade co establecido no artigo 171 do RDL 2/2004 e artigo 23 do RD 500/90, de 20 de abril. A) INGRESOS B) GASTOS CADRO DE PERSOAL A Pobra do Caramiñal, 2 de xullo de 2012. O alcalde Asdo.: Isaac V. Maceiras Rivas
10/07/2012 | Administración LocalMunicipal
A Coruña
Tesourería
Conta xeral do exercicio 2011

Formada a Conta Xeral desta Corporación correspondente ó exercicio orzamentario de 2011, comprensiva da do propio Concello e os Estados e Contas Anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, e a do Instituto Municipal Coruña Espectáculos (IMCE), xunto con todos os documentos e anexos que a integran, e informada favorablemente pola Comisión de Facenda e Administración Pública (que actúa neste caso como Comisión Especial de Contas) na súa reunión do día 5 de xullo actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, nº 20-22 desta Cidade, durante o mencionado prazo. Todo iso de conformidade co disposto no artigo 212.3) do R. D. L.2/2004, de 5 de marzo (B. O. E. del 9/03/2004), Texto Refundido da Lei Reguladora das Facendas Locais. A Coruña, 5 de xullo de 2012 O ALCALDE, Asdo.: Carlos Negreira Souto
10/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29416. Desarrollos Eólicos de Corme, S. A. U. (Ponteceso)

ANUNCIO MALGORZATA JOANNA AARON ALEXANDER CONTA MOJAL, S. A. U., con CIF A-41837550, representada por Maki Garcia Muñoz Navarta, con DNI XXXXXXXXX, solicita de Augas de Galicia un caudal de 10 m 3 /ano de augas procedente dun pozo en Casás, no lugar do Roncudo, parroquia de Corme Aldea (Santo Adrán), concello de Ponteceso, con destino ao abastecemento doméstico da subestación do parque eólico de Corme. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29416. As características do aproveitamento son: SOLICITANTE: DESARROLLOS EÓLICOS DE CORME, S. A. U. CAUDAL: 10 m 3 /ano (0,0003 litros/segundo) DESTINO: abastecemento da subestación do Parque Eólico de Corme ORIXE: pozo na parcela 156 do polígono 98 LUGAR: O Roncudo PARROQUIA: Corme Aldea (San Adrán) CONCELLO: Ponteceso (A Coruña) O aproveitamento consiste na captación das augas subterráneas recollidas mediante un pozo localizado nas coordenadas UTMD50 (503.766; 4.792.308) e dentro da parcela coa referencia catastral 15069A098001560000PS, instalado na propia subestación do parque eólico de Corme, normalmente ocupada por unhas 5 persoas ás que abastece. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xuño de 2012. O xefe do Servizo Territorial Ángel Gómez Rey
10/07/2012 | Administración LocalMunicipal
Boimorto
Delegación de funcións da Alcaldía na primeira tenente de alcalde

Delegación de funcións da Alcaldía na primeira tenente de alcalde. O Sr. Alcalde do Concello de Boimorto, con data 26.06.2012, dictou o decreto que deseguido se transcribe: “Decreto n.º 184/2012.–Sendo citado este Concello para a sinatura do convenio PEIM rural e a non poder acudir para asinalo. Esta Alcaldía, en uso das atribucións outorgadas legalmente no marco das competencias da Alcaldía sinaladas no artigo 21 da Lei 7/1985, do 2 de abril, de bases do réxime local, polo presente RESOLVO: PRIMEIRO.–Delegar en D.ª Cesar Roberto Marczak Bolado, 1.ª tenente de alcalde, as miñas atribucións para asistir e actuar na miña representación no acto de sinatura do convenio do P. E. I. M., o mércores día 27 de xuño de 2012. SEGUNDO.–Publicar esta delegación no Boletín Oficial da Provincia.” Boimorto, 2 de xullo de 2012. O alcalde Asdo.: José Ignacio Portos Vázquez
10/07/2012 | Administración LocalMunicipal
Cariño
Aprobación definitiva da delegación de competencias tributarias na Deputación Provincial da Coruña

ANUNCIO APROBACIÓN DEFINITIVA DA DELEGACIÓN DE COMPETENCIAS TRIBUTARIAS NA DEPUTACIÓN PROVINCIAL DE A CORUÑA O Pleno municipal, na sesión celebrada o día 25 de maio de 2012, adoptou, entre outros, o acordo de aprobación definitiva da delegación na Deputación Provincial da Coruña a xestión, inspección e recadación voluntaria e executiva da taxa por utilización privativa ou aproveitamentos especiais constituidos no solo, subsolo ou voo das vías públicas municipais a favor de empresas explotadoras de servizos de subministración de interese xeral co seguinte literal: Delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa e aproveitamenteo especial constituídos no solo, subsolo e voo das vías públicas a favor de empresas explotadoras de servizos de subministro de interese xeral. A xestión que poda ser obxecto de delegación tanto pode afectar ó suposto xeral do artigo 24 do Real decreto lexislativo 2/2004, do 5 de marzo, baseado no 1.5% dos ingresos brutos obtidos no termo municipal como ó suposto especial da telefonía móbil. Á vista do cal, procédase á publicación do presente acordo no Boletín Oficial da Provincia, aos efectos oportunos. En Cariño, a 20 de xuño de 2012. A alcaldesa M.ª Purificación Seixido Gómez
30/07/2012 | Administración LocalMunicipal
Padrón
Nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte resolución do alcalde número 464/2012, do 9 de xullo de 2012, pola que se nomea alcalde en funcións: <<Sendo necesario ausentarme do termo municipal os días 17 e 18 de xullo do 2012 con motivo da asistencia ás reunións concertadas no Ministerio de Fomento en Madrid, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. Nomear alcalde en funcións ao primeiro tenente de alcalde don Ángel Rodríguez Conde os vindeiros días 17 e 18 de xullo de 2012. Segundo. Ordenar a publicación da presente resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 16 de xullo de 2012. O alcalde Asdo.: Antonio Fernández Angueira
30/07/2012 | Administración LocalMunicipal
Carnota
Padrón auga-sumidoiros 2.º trimestre 2012

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, os Padróns das taxas polos servizos de subministración de auga e rede de sumidoiros e depuración de augas residuais, correspondente ao 2º trimestre de 2012, e aprobados por Decreto da Alcaldía do 20/07/2012, expoñense ao público os citados Padróns durante 15 días hábiles, a contar dende a publicación do presente anuncio no BOP da Coruña. Os Padróns atópanse a disposición dos interesados no Concello de Carnota e nas Oficinas de ESPINA & DELFÍN, S. L. sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 16 de agosto de 2012 o 16 de outubro de 2012 ambos inclusive, e poderá efectuarse nas oficinas da empresa ESPINA Y DELFÍN, sitas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mercores, ou ben na rua do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 20 de xullo de 2012 O ALCALDE Asdo. Ramón Noceda Caamaño